
RAPORT  SUPLIMENTAR

asupra propunerii legislative privind finanţarea activităţii partidelor politice



Propunerea legislativă privind finanţarea activităţii partidelor politice, trimisă Comisiei juridice, de disciplină şi imunităţi cu adresa nr.491 din 26 noiembrie 2001, înregistrată sub nr.31/1341 din 26 noiembrie 2001, a fost dezbătută în şedinţa din 18 iunie 2002. În urma examinării membrii comisiei au hotărât, cu unanimitate de voturi, să o supună plenului Camerei Deputaţilor spre dezbatere şi adoptare, cu amendamentele însuşite. În acest sens a fost întocmit raportul nr.491/2001 din 21 iunie 2002.



În conformitate cu prevederile art.102 din Regulamentul Camerei Deputaţilor, Preşedintele Camerei Deputaţilor a restituit comisiei propunerea legislativă privind  finanţarea activităţii partidelor politice, în vederea reanalizării acelor prevederi  asupra cărora s-au formulat amendamente în timpul lucrărilor  plenului din data de            3 septembrie 2002.



Comisia juridică, de disciplină şi imunităţi a reluat dezbaterile asupra propunerii legislative menţionate mai sus, în şedinţa din 10 - 11 septembrie 2002. Cu ocazia examinării  articolelor rămase în discuţie  s-au formulat unele amendamente orale, atât  la textul  propunerii legislative, cât şi la forma adoptată iniţial de comisie.

În urma dezbaterilor, membrii comisiei au hotărât, cu majoritate de voturi, completarea raportului nr.491/2001 din 21 iunie 2002, cu  amendamentele admise, prevăzute în anexa nr.1, care  înlocuiesc textele de la numărul curent 3, 6, 7, 9, 11, 17, 41 şi 44 din raportul iniţial, precum şi cu amendamentele respinse, prevăzute în anexa nr.2, care fac parte integrantă din  prezentul raport suplimentar.

De asemenea, la propunerea domnului deputat Cornel Bădoiu, prin vot, s-a hotărât,  ca în tot cuprinsul legii cuvântul “donaţiile” să fie înlocuit cu sintagma “donaţiile băneşti” pentru o mai clară delimitare a acestora de donaţiile constând în bunuri mobile şi imobile, precum şi în servicii prestate.

În raport de obiectul şi conţinutul său, propunerea legislativă face parte din categoria legilor organice.

ANEXA nr.1





AMENDAMENTE ADMISE:

Nr.

crt.
Numărul curent din raportul iniţial
Textul iniţial din propunerea legislativă
Text adoptat de comisie

în şedinţa din 11 septembrie 2002
Motivare

0.
1.
2.
3.
4.

1.
Nr. crt.3
     Art.4.

     (3) Suma cotizaţiilor plătite într-un an de o persoană nu poate depăşi 100 de salarii de bază minime brute pe ţară. Salariul de bază minim brut pe ţară luat ca referinţă este cel existent la data de 1 ianuarie a anului respectiv.
Art.4

(3) Suma cotizaţiilor plătite într-un an de o persoană poate fi până la 100 de salarii de bază minime brute  pe ţară. Salariul de bază minim brut  pe ţară luat ca referinţă este cel existent la data de 1 ianuarie a anului respectiv.
     Pentru rigoarea textului.

      Prin vot, s-a renunţat la raportarea la moneda europeană  propusă în raportul iniţial.



2.
 Nr. crt.6
     Art.5 

     (3) Donaţia primită de la o persoană fizică într-un an nu poate depăşi 250 de salarii de bază minime brute pe ţară în anul respectiv.


     Art.5 
(3) Donaţiile băneşti primite de la o persoană fizică într-un an pot fi de până la 200 de salarii de bază minime brute pe ţară. 


      Pentru rigoarea textului.

     S-a propus diminuarea sumei prevăzută în textul iniţial, fiind considerată excesivă.

     Prin vot, s-a renunţat la raportarea la moneda europeană  propusă în raportul iniţial.

 

3.
 Nr. crt.7
     Art.5  

     (4) Donaţia primită  de la o persoană juridică într-un an nu poate fi mai mare de 1.000 de salarii de bază minime brute pe ţară.
     Art.5
(4) Donaţiile băneşti primite de la o persoană juridică într-un an pot fi de până la 500 de salarii de bază minime brute pe ţară. Persoanele juridice sunt obligate ca la data efectuării donaţiei să aibă achitate integral toate datoriile faţă de bugetul de stat şi bugetul asigurărilor sociale de stat.


     Pentru rigoarea textului.

      S-a propus diminuarea sumei prevăzută în textul iniţial, fiind considerată excesivă.

     Prin vot, s-a renunţat la raportarea la moneda europeană  propusă în raportul iniţial.

4.
Nr. crt.9
     Art.5 

     (5) La primirea donaţiei sunt obligatorii verificarea şi înregistrarea identităţii donatorului, precum şi emiterea unei chitanţe cu suma donată.

     (6) La solicitarea donatorului, identitatea sa poate rămâne confidenţială, dar nu şi pentru o donaţie anuală mai mare de 20 salarii de bază minime pe ţară. 

     (7) Suma totală primită de un partid politic sau de o formaţiune politică ca donaţii confidenţiale nu poate depăşi 15% din totalul donaţiilor primite într-un an de către un partid sau formaţiune politică.


Textele alin. (5), (6) şi (7) ale art.5, se modifică şi se includ într-un singur alineat, alin. (5), urmând ca restul alineatelor să se renumeroteze.

      (5) La primirea donaţiei băneşti sunt obligatorii verificarea şi înregistrarea identităţii donatorului. La solicitarea donatorului, identitatea sa poate rămâne confidenţială, în situaţia în care donaţia se situează în limita sumei anuale de 10 salarii de bază minime brute  pe ţară. Suma totală primită de un partid politic ca donaţii băneşti confidenţia1e nu poate depăşi 15 % din subvenţia maximă acordată de la bugetul de stat unui partid politic în anul respectiv.
     Pentru  sistematizarea textului şi respectarea normelor de tehnică legislativă.

      Se propune diminuarea sumei prevăzută în textul iniţial,  fiind considerată excesivă.

      Prin vot, s-a renunţat la raportarea la moneda europeană  propusă în raportul iniţial.

      Eliminarea sintagmei “formaţiune politică” s-a făcut pentru aceleaşi considerente arătate la art.4 alin.(1) din raportul iniţial.


5.
Nr. crt.11
     Art.5 
     (9) Lista  donaţiilor cu sume mai mari de 20 de salarii de bază minime brute pe ţară, precum şi suma provenită din însumarea donaţiilor confidenţiale  se publică în Monitorul Oficial al României până la data de 31 martie a anului următor.
Alin. (9), al art.5, prin renumerotare devine alin.(7), cu următorul cuprins:

(7) Lista persoanelor care au făcut într-un an donaţii băneşti a căror valoare cumulată depăşeşte 10 salarii de bază minime brute pe ţară,  precum şi suma totală a donaţiilor băneşti confidenţiale se publică în Monitorul Oficial al României, Partea a III-a, până la data de 31 martie a anului următor.


     Pentru  sistematizarea textului şi respectarea normelor de tehnică legislativă.

     Pentru corelare cu modificările propuse la alin.(5).

     Prin vot, s-a renunţat la raportarea la moneda europeană  propusă în raportul iniţial.



6.
Nr. crt.17

      După art. 7 se introduce un articol nou, art.7 1, cu următorul cuprins:

     Art. 71. – Dacă un partid este asociat, conform legii, cu  o formaţiune nepolitică, aportul financiar al acesteia din urmă la forma respectivă de asociere, a cărei membră este, nu poate depăşi într-un an suma de 500 de salarii minime brute pe economie.
     Pentru reglementarea plafonului financiar şi în cazul asocierii cu formaţiunile politice.

     Prin vot, s-a renunţat la raportarea la moneda europeană  propusă în raportul iniţial.



7.
Nr. crt.41
     Art.18 - (1) Limita maximă a cheltuielilor care pot fi efectuate de un partid sau o formaţiune politică în fiecare campanie electorală se stabileşte  la următoarele valori:

a) 185 de salarii de bază minime brute pe ţară pentru fiecare candidat propus   în vederea alegerii Camerei Deputaţilor şi Senatului;

b) 15.000 de salarii pentru fiecare candidat propus pentru alegerea Primarului General al Municipiului Bucureşti; 

         c) 40 salarii de bază minime brute pe ţară pentru fiecare candidat propus în campania electorală pentru alegerea consiliilor judeţene şi a Consiliului General al municipiului Bucureşti, precum şi pentru primarii municipiilor sau ai subdiviziunilor municipiului Bucureşti;

d) 20 salarii de bază minime brute pe ţară pentru fiecare candidat propus în campania electorală pentru alegerea consiliilor locale sau pentru primarii oraşelor;

        e) 10 salarii de bază minime brute pe ţară pentru fiecare candidat propus în campania electorală pentru alegerea consiliilor locale şi a primarilor în comune.
Pentru o mai bună sistematizare a prevederilor alineatului  (1) al art. 18, acesta se modifică,  în două alineate, care devin alin.(1) şi (2),  cu următorul cuprins:

Art. 18 – (1) Limita maximă a cheltuielilor care pot fi efectuate de către un partid politic, în fiecare campanie electorală, se calculează prin însumarea valorilor maxime permise pentru fiecare candidat propus pentru alegeri.

(2) Valorile maxime permise pentru fiecare candidat sunt stabilite după cum urmează: 

a) 150 de salarii de bază minime brute pe ţară pentru fiecare candidat la funcţia de deputat şi senator;

b) 20 de salarii de bază minime brute pe ţară pentru fiecare candidat la funcţia de consilier judeţean şi consilier local în Consiliul General al Municipiului Bucureşti;

c) 15 salarii de bază minime brute pe ţară pentru fiecare candidat la funcţia de consilier local în consiliile municipiilor reşedinţă de judeţ şi în consiliile sectoarelor municipiului Bucureşti;

d) 10 salarii de bază minime brute pe ţară pentru fiecare candidat la funcţia de consilier local în consiliile municipiilor şi oraşelor;

e) 2 salarii de bază minime brute pe ţară pentru fiecare candidat la funcţia de consilier local în consiliile comunale;

f) 10.000 salarii de bază minime brute pe ţară pentru fiecare candidat la funcţia de primar general al municipiului Bucureşti; 

g) 2.000 salarii de bază minime brute pe ţară pentru fiecare candidat la funcţia de primar al unui municipiu reşedinţă de judeţ;

h) 500 salarii de bază minime brute pe ţară pentru fiecare candidat la funcţia de primar al unui sector al municipiului Bucureşti ori al unui municipiu sau oraş;

i) 20 de salarii de bază minime brute pe ţară pentru fiecare candidat la funcţia de primar al unei comune.


     Pentru respectarea normelor de tehnică legislativă cu privire la  sistematizarea textelor.

     Eliminarea sintagmei “formaţiune politică” s-a făcut pentru aceleaşi considerente arătate la art.4 alin.(1) din  raportul iniţial.

     Pentru limitarea  cheltuielilor ce pot fi făcute în campania electorală.

      Prin vot, s-a renunţat la raportarea la moneda europeană  propusă în raportul iniţial.



8.
Nr. crt.44
Art.19 - (1) Limita maximă a cheltuielilor care pot fi efectuate de un partid, formaţiune politică sau candidat independent în campania electorală pentru alegerea Preşedintelui României este de 45.000 salarii de bază minime brute pe ţară, la care se adaugă 100 de salarii minime brute pe ţară în cazul unul al doilea tur de scrutin.


Art. 19. – (1) Limita maximă a cheltuielilor care pot fi efectuate de un partid, alianţă politică sau candidat independent în campania electorală pentru alegerea Preşedintelui României este de 25.000 salarii de bază minime brute pe ţară.


     Se înlocuieşte sintagma “formaţiune politică” cu  “alianţă politică”, aceasta fiind prevăzută  în legislaţia electorală.

     Se propune diminuarea sumei prevăzută în textul iniţial, fiind considerată excesivă.

      Prin vot, s-a renunţat la raportarea la moneda europeană  propusă în raportul iniţial.



ANEXA . nr.2 




AMENDAMENTE    RESPINSE:



În timpul dezbaterilor, următoarele amendamente formulate oral, referitoare la  alte texte din raportul iniţial  decât cele vizate pentru reexaminare în şedinţa plenului Camerei Deputaţilor din ziua de  3 septembrie 2002,  au fost respinse, prin vot, de către membrii comisiei:

Nr.

crt.
Numărul curent din raportul iniţial
Textul iniţial din propunerea legislativă
Text adoptat de comisie în raportul iniţial
Amendament propus şi autorul acestuia

0.
1.
2.
3.
4.

1.
8

 După alin. (4), se introduce alin. (41), cu următorul conţinut:

„(41) Valoarea bunurilor mobile şi imobile donate partidului, precum şi a serviciilor prestate acestuia, nu se include în valoarea donaţiilor plafonată conform alin. (1) – (4).”


     Domnul deputat Emil Boc a propus, oral eliminarea alin.(41) de la art. 5.

2.
8

După alin. (4), se introduce alin. (41), cu următorul conţinut:

„(41) Valoarea bunurilor mobile şi imobile donate partidului, precum şi a serviciilor prestate acestuia, nu se include în valoarea donaţiilor plafonată conform alin. (1) – (4).”
     Domnul deputat Cornel Ştirbeţ a propus eliminarea negaţiei “nu” din alin (41) al art.5, textul urmând să aibă următoarea redactare:

     „(41) Valoarea bunurilor mobile şi imobile donate partidului, precum şi a serviciilor prestate acestuia,  se include în valoarea donaţiilor plafonată conform alin. (1) – (4).”

                                        PREŞEDINTE,                                                                    SECRETAR,

                                   Prof. univ. dr.Ion Neagu                                                      Carmen Dumitriu

consilier

Diaconu Dumitra

